Сінтра

Сі́нтра (; []) — горад у Партугаліі, цэнтр аднайменнага муніцыпалітэта ў складзе акругі Лісабон. Колькасць насельніцтва — 27 тыс. жыхароў (горад), 363,7 тыс. жыхароў (муніцыпалітэт). Горад уваходзіць у Лісабонскі рэгіён, у субрэгіён Вялікі Лісабон. Уваходзіць у агламерацыю Вялікі Лісабон. Па старым адміністрацыйным падзеле ўваходзіў у правінцыю Эштрэмадура.

 Размяшчэнне 
Горад размешчаны за 23 км паўночны захад ад горада Лісабона. За 18 км ад горада знаходзіцца мыс Рока — самы заходні пункт Еўраазіяцкага кантынента.

Муніцыпалітэт мяжуе:
 на поўначы — муніцыпалітэт Мафра
 на ўсходзе — муніцыпалітэты Лорэш і Адывелаш
 на паўднёвым усходзе — муніцыпалітэт Амадора
 на поўдні — муніцыпалітэты Аейраш і Кашкайш
 на захадзе — Атлантычны акіян

 Насельніцтва 
+ Насельніцтва муніцыпалітэта Сінтра (1801—2004) 1801 1849 1900 1930 1960 1981 1991 2001 2004 12 486 17 129 26 074 37 986 79 964 226 428 260 951 363 749 409 482

 Гісторыя 
Горад заснаваны ў 1154 годзе. Да гэтага на гэтым месцы знаходзілася аднайменная крэпасць.

 Славутасці 
Сінтра і наваколлі з'яўляюцца аб'ектам Сусветнай спадчыны ЮНЕСКА з-за шматлікіх славутасцяў, якія знаходзяцца на тэрыторыі раёна.

У самым горадзе размешчаны Нацыянальны палац Сінтры, а ў прылеглай горна-лесапаркавай зоне (Serra de Sintra) — палац Пена і паўразбураны Замак маўраў.

Непадалёк ад горада размешчаны вытанчаны Палац Мансерат і Кляштар капуцынаў.

Стары маўрытанскі горад з крэпасцю, якую ўзяў кароль Афонсу I у 1147 г., ужо ў Сярэднявеччы служыў летняй рэзідэнцыяй партугальскіх каралёў.
У Сінтры знаходзіцца знакамітае памесце Кінта да Рэгалейра, на тэрыторыі якога знаходзіцца Палац Рэгалейра і прыгожы парк, які таксама ўвайшоў у спіс Сусветнай спадчыны ЮНЕСКА.

Ад Сінтры да мора пракладзена трамвайная лінія, якая адначасова з'яўляецца «жывым» музеем, бо на ёй ходзяць старадаўнія трамваі, пабудаваныя больш ста гадоў назад.

 Эканоміка 

 Раёны 
 Агуалва
 Алгейран - Мен-Мартынш
 Алмаржэн-ду-Бішпу
 Белаш
 Казал-дэ-Камбра
 Касен
 Келуш
 Каларэш
 Масама
 Міра-Сінтра Монтэ-Абраан
 Мантэлавар
 Перу-Піньейру
 Рыу-дэ-Мору
 Сан-Жуан-даш-Лампаш
 Сан-Маркуш
 Сан-Мартынью
 Сан-Педру-дэ-Пенаферын
 Санта-Марыя-і-Сан-Мігел
 Тэружэн

 Фотагалерэя 

 Гарады-пабрацімы 

 Спасылкі 

 Афіцыйны сайт муніцыпалітэта 

Катэгорыя:Муніцыпалітэты акругі Лісабон
Катэгорыя:Гарады Партугаліі